Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tapasi presidentti Obaman Washingtonissa.
Hän toivoo Israelin ja USA:n välisen yhteistyön vahvistuvan.
Arabiulkoministerit tuomitsivat Israelin -
väittäen, että se on vastuussa väkivaltaisuuksien leimahtamisesta.
Pääministeri Netanjahu on virkavierailulla USA:ssa -
ja tapasi siellä eilen presidentti Obaman.
He keskustelivat Israelin turvallisuustarpeista, -
Israelin ja palestiinalaisten konfliktista -
sekä Lähi-idän väkivaltaisuuksista.
Netanjahu mainitsi jälleen, että Israel on sitoutunut -
kahden valtion ratkaisuun palestiinalaisten kanssa.
Hän painotti Israelin halua saavuttaa rauha kaikkien naapureidensa kanssa.
Haluan kiittää tästä mahdollisuudesta -
vahvistaa edelleen ystävyyttämme ja liittolaisuuttamme.
Näen, että suhteemme perustuu yhteisiin arvoihin.
Jaetut intressit lujittavat sitä.
Tunne yhteisestä kohtalosta ajaa meitä eteenpäin.
Lähi-idän epävakaus ja turvattomuus -
koettelevat meitä tänään mitä ilmeisemmin.
Kaikki voivat varmasti todeta sen.
Näitä ovat ISISin raakuudet, Iranin ja sen liittolaisten aggressiot ja terrori-
sekä kaikkinainen myllerrys, joka on ajanut miljoonia ihmisiä kodeistaan.
Satojatuhansia on teurastettu, -
emmekä tiedä, mitä muuta vielä on edessämme.
Mielestäni meillä on tässä valtavan tärkeä mahdollisuus -
työskennellä yhdessä ja pohtia, -
miten voimme puolustautua aggressioilta ja terrorilta -
sekä miten saisimme nuo voimat perääntymään.
Tehtävä on pelottavankin suuri.
Haluan tehdä selväksi, -
että me emme ole luopuneet rauhantoiveista.
Olen edelleen sitoutunut näkyyn kahdesta valtiosta kahdelle kansalle, -
demilitarisoidusta palestiinalaisvaltiosta, -
joka tunnustaa juutalaisvaltion.
Kenenkään ei pitäisi epäillä -
Israelin määrätietoisuutta puolustaa itseään terrorilta.
Mutta kenenkään ei myöskään tulisi epäillä -
Israelin halukkuutta solmia rauhaa niiden naapureidensa kanssa, -
jotka aidosti tahtovat pyrkiä rauhaan kanssamme.
Odotan keskustelujamme niistä käytännön keinoista, -
joiden avulla voimme lieventää jännityksiä ja lisätä vakautta -
sekä edetä kohti rauhaa.
Obama sanoi, että USA on sitoutunut tukemaan Israelin turvallisuustarpeita -
terrorismin ja muiden uhkien estämiseksi.
Ei ole salaisuus, -
että Lähi-idän turvallisuus on heikennyt monilla alueilla.
Kuten ole toistuvasti sanonut, -
Israelin turvallisuus on yksi ulkopolitiikkani prioriteeteista.
Se on ilmennyt sanojen lisäksi myös tekoina.
Sotilas- ja tiedusteluyhteistyömme on läheisempää -
kuin koskaan aiemmin historiassa.
Antamamme sotilaallinen avustus -
on tärkeä velvollisuutemme Israelin valtion turvallisuuden hyväksi.
Lisäksi se on merkittävä asia -
USA:n turvallisuusinfrastruktuurille Lähi-idässä. Varmistamme siten, -
että lähiliittolaisemme Israel pystyy sekä suojelemaan itseään -
että työskentelemään kanssamme terrorismia ja muita uhkia vastaan.
Koska Syyrian tilanne jatkuu kaoottisena, -
voimme keskustella siitä, mitä siellä tapahtuu.
Meillä on mahdollisuus keskustella siitä, -
miten pystymme heikentämään -
ISISin, Hizbollahin -
ja muiden järjestöjen terroritoimia alueella.
Presidentti Obama korosti lisäksi, että Israel ja USA etsivät yhteistä pohjaa -
Iranin ydinsopimuksen täytäntöönpanon osalta.
Voimme myös keskustella -
Iranin ydinsopimuksen täytäntöönpanon etenemisestä.
Ei ole salaisuus, että olemme pääministerin kanssa -
olleet vahvasti eri mieltä tästä kapeasta aiheesta.
Mutta siitä olemme yhtä mieltä, että Iranille ei voi sallia ydinasetta.
Emmekä ole eri mieltä siitä, -
miten tärkeää on heikentää Iranin epävakauttavia toimia.
Niinpä yritämme varmistaa, -
että löydämme yhteisen pohjan näissä asioissa.
Pääministeri Netanjahu ja presidentti Obama -
tapasivat ensimmäisen kerran sen jälkeen, -
kun Netanjahu hävisi kamppailunsa Iranin ydinsopimusta vastaan.
Netanjahu suututti Obaman hallinnon, kun hän viime maaliskuussa -
piti Iranin ydinsopimusta vastustavan puheen USA:n kongressille.
Nyt hän on sanonut, -
että on aika päästä yli "eripurasta perheen sisällä".
Israel toivoo saavansa USA:lta lisää puolustustukea. Israelin mukaan -
Iranin ydinsopimuksen pakote- helpotukset mahdollistavat sen, -
että Iran voi investoida yhä tuntuvammin ohjuskehittelyynsä.
Lisäksi Iran voi tuplata Hizbollahille ja Hamasille antamansa rahoituksen.
Israel on saanut nyt vuosittain 3,1 miljardia dollaria USA:lta.
Se tavoittelee 5 miljardin avustusta seuraavaksi 10 vuodeksi.
Tavattuaan Obaman -
Netanjahu osallistui illallistilaisuuteen, -
jossa hän kuvasi Lähi-idän lukuisia konflikteja -
"taisteluksi modernin ajan ja varhais- primitiivisen keskiaikaisuuden välillä".
Lähi-idän konfliktien ytimessä -
on taistelu modernin ajan ja varhais- primitiivisen keskiaikaisuuden välillä.
Tämä on ongelman ydin.
Israelin ja palestiinalaisten konfliktin ydinongelma on puolestaan se, -
että palestiinalaiset kieltäytyvät itsepintaisesti -
tunnustamasta juutalaisvaltiota missään rajoissa.
Siksi tämä konflikti oli jatkunut jo 50 vuotta -
ennen kuin Israelin valtiota tai palestiinalaisalueita oli olemassakaan.
Pääministeri Netanjahu sanoi Syyriassa riehuvasta konfliktista, -
että Israel ei aio tukea siinä mitään osapuolta, -
sillä konfliktin kaikki aktiivitoimijat ovat juutalaisvaltion vihollisia.
En ryntää tilanteisiin, joista minulla ei ole selvää käsitystä.
Syyrian tapaus ei ole yksinkertainen: -
Siinä joutuu valitsemaan joko karmean sekulaarin diktatuurin -
tai kahden muun Iranin tukeman vaihtoehdon välillä.
Joko Syyriaa hallitsisi Iran ― kammottava näkymä meille ―
tai ISIS, joka myös jo kolkuttelee rajojamme Golanilla.
Kun kaksi vihollistasi taistelee toisiaan vastaan, -
en kehota vahvistamaan kumpaakaan osapuolta.
Sanon: Heikennä molempia, tai älä ainakaan sekaannu.
Näin olen toiminut.
Arabiulkoministerit järjestivät hätäkokouksen Saudi-Arabiassa.
Ne antoivat sen jälkeen lausunnon, jossa Israel tuomittiin syylliseksi -
viimeaikaisten väkivaltaisuuksien leimahtamiseen.
Temppelivuoren yhteenotot ovat kiihdyttäneet väkivallantekoja kadulla.
Israel on vakuuttanut säilyttävänsä Temppelivuoren vallitsevan tilan.
Vain muslimit saavat rukoilla tällä juutalaisuuden pyhimmällä paikalla.
Myös USA, EU, Jordania ja muut avaintahot -
ovat antaneet tukensa Israelin sitoumukselle, -
mutta siitäkin huolimatta iskut israelilaisia vastaan ovat jatkuneet.
Myös Gazasta on ammuttu ajoittain raketteja.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman